Bleiken ĉe Oberdiessbach

Bleiken ĉe Oberdiessbach (prononcu blajkn ĉe obrdisbaĥ, en la germana lingvo Bleiken bei Oberdiessbach) estis ĝis la 31-a de decembro 2009 komunumo de la distrikto Konolfingen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 384 loĝantojn je la 31-a de decembro 2010.

 Geografio 
Oberdiessbach situas en la Svisaj Antaŭalpoj ĉe la suda deklivo de la monto Falkenflue, proksimume 7 kilometrojn sude de la urbo Thun. La komunumo konsistas el la kvin vilaĝetoj Niederbleiken, Kirch, Lehn, Oberbleiken kaj Egglen. La centro kaj ĉefloko de la komunumo estas la vilaĝeto Kirch, kie situas la preĝejo, la lernejo, la komunuma domo kaj la laktocentralo.

La teritorio de la komunumo etendiĝas sur areo de 3,42 km², de kiuj 37,4% estas kovritaj de arbaro, 57,9% servas por agrikulturo kaj 4,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Bleiken ĉe Oberdiessbach limas en nordo al Oberdiessbach, en oriento al Heimenschwand, en sudo al Fahrni, en okcidento al Brenzikofen, kaj en nordokcidento al Herbligen.

 Trafiko 
Bleiken ĉe Oberdiessbach situas komplete flanke de la gravaj trafikvojoj. Ĝi atingeblas per flankaj vojoj de Oberdiessbach tra la teritorio de la komunumo Herbligen kaj de Heimenschwand. Per la poŝtaŭtolinio de Oberdiessbach al Heimenschwand la komunumo estas konektita al la publika transportreto.

 Historio 
La unua dokumenta mencio de Bleiken datiĝas el la jaro 1316 kiel Bleikon. Dum mezepoko Bleiken apartenis al la Kampargrafejo Burgonjo, kiu apartenis al la Grafoj de Kiburgo. En la jaro 1406 Bleiken estis aĉetita de la urbo Berno kaj submetita al la alta jurisdikcio de Konolfingen. En la jaro 1768 Bleiken ĉe Oberdiessbach, kiu ĝis tiam estis parto de la komunumo Buchholterberg, fariĝis memstara komunumo. Dum la epoko de la Helveta Respubliko Bleiken estis atribuita al la tiama distrikto Steffisburg. Post la fino de la Helveta Respubliko ĝi fariĝis parto de la distrikto Konolfingen kaj en la jaro 2010 ĝi estis atribuita al la administra distrikto Berno-Mezlando.Fonto: Anne-Marie Dubler: Bleiken ĉe Oberdiessbach en Historia Leksikono de Svislando (2004-06-03) En la jaro 2011 oni komencis diskuti pri kuniĝo kun la komunumo Oberdiessbach, kio eventuale realiĝos en la jaro 2014.
Fonto: Raporto pri eventuala kunigo de la komunumoj Bleichen ĉe Oberdiessbach kun Oberdiessbach

 Vidu ankaŭ 
 Aliaj signifoj de Bleiken

 Notoj kaj referencoj 


 Eksteraj ligiloj 

 Oficiala retejo de la komunumo Bleiken ĉe Oberdiessbach